 Sida ay sheegtay gabadhaas oo labo sano ka hor Muslintay waxay sheegtay inay Soontay labadii sano ee ugu dambeeyay, iyadoo sida ay sheegtay marmarsiinyo ka dhigatay xanuun xoog leh oo caloosha ka haya, anigoo doonayay bay tidhi inaan cidi i ogaan, hase yeeshee waxaa i ogaatay bay tidhi gabadha aan dhalay oo i maqashay maalin aan wiil muslin ah oo aanu meel ka wada shaqayno ka codsaday inuu ii keeno kutub diinta Islaamka ka sheekaynaysa,hase yeeshee bay tidhi iyadoo u warramayasa wargayska Al-Sharqal Awsad:-Waxaan la yaabay sida aanay cabsi ii galin ogaanshaha ay gabadhaydu i ogaatay, waxaanan is arkay anigoo iyadii dajinaaya isla markaana isku dayaya inaan ku qanciyo Islaamka,inkastoo haddana ay iga diiday inay Islaamto waxaan ka codsaday inaanay arrinkayga cidna u sheegin, taasoo ay iga aqbashay, hase yeeshee waxaan dareemay Ramadaantii tii dhawayd ka horraysay inaanad sidan ku sii noolaan karin, siiba la noolaanshaha nin aan muslin ahayn, markaasaan u sheegay wiil aannu meel ka wada shaqayno waxyaalaha maskaxdayda ku wareegaya, markaasuu ii ballan qaaday inuu meel ii habaynayo, waxaanu ii soo helay qoys muslin ah oo Qaahira ku nool, waxaanan doonayay inaan Ramadaan ka hor ka tago gurigayga laakiin gabadhayda oo aad ii daba joogtay ina ilaalinaysay ayay ii suurtogali wayday inaan gurigii ka tago Soontii ka hor. 